- Hindi News
- National
- पुलिस रिफॉर्म याचिका पर जल्द सुनवाई से सुप्रीम कोर्ट का इनकार, कहा हमारे आदेश कोई सुनता नहीं
पुलिस रिफॉर्म याचिका पर जल्द सुनवाई से सुप्रीम कोर्ट का इनकार, कहा-हमारे आदेश कोई सुनता नहीं
नई दिल्ली | पुलिस सुधार संबंधी याचिका पर सुप्रीम कोर्ट ने बुधवार को जल्द सुनवाई से इनकार कर दिया। चीफ जस्टिस की अगुवाई वाली बेंच ने कहा ‘हमारे आदेश कोई सुनता ही नहीं।’
चीफ जस्टिस के अलावा जस्टिस डीवाई चंद्रचूड़ और जस्टिस एसके कौल की बेंच के सामने अधिवक्ता अश्विनी कुमार उपाध्याय ने प्रार्थना पत्र दिया था। मांग की कि पुलिस सुधार संबंधी जनहित याचिका पर जल्द सुनवाई की जाए। बेंच ने इससे साफ इनकार करते हुए कहा कि ‘पुलिस सुधार चलते जा रहे हैं, हमारे आदेश कोई नहीं सुनता।’ अधिवक्ता ने याचिका में पुलिसकर्मियों के निश्चित कार्यकाल के अलावा कई बड़े बदलाव करने की मांग की है।
इससे पहले कोर्ट ने ही वकील अश्विनी उपाध्याय को लंबित पड़ी याचिका में पार्टी बनने की इजाजत दी थी। इसके बाद कोर्ट ने केंद्र और राज्य सरकारों को पुलिस सुधार के लिए मॉडल पुलिस एक्ट-2006 को प्रभावी ढंग से लागू करने के भी आदेश दिए थे।
tgl_Latn sot_Latn hin_Deva hin_Deva hin_Deva hin_Deva hin_Deva